Anuyoga

Anuyoga (sanskrit; devanagari: अनुयोग; tibetansk: རྗེས་སུ་རྣལ་འབྱོར་གྱི་ཐེག་པ་, THL: je su naljor, wylie: rjes su rnal 'byor) eller «den etterfølgende yoga», er et begrep som benyttes av skolen nyingma i tibetansk buddhisme. Anuyoga er den andre seksjonen av de tre indre tantraer, som består av mahāyoga, anuyoga og atiyoga. Dette er i henhold til den nifoldige inndelingen av buddhismens praksis som brukes av nyingma. Anuyoga fokuserer på «fullførelsens fase» (dzogrim) i vajrayāna, hvor visualiseringen av guddommer skjer momentant i stedet for gjennom den gradvise prosessen i mahāyoga. Fokuset ligger på det rene land og på den subtile kroppen, med dens chakraer, dens bindu, dens system av nāḍīer og dens prana (livskraft). 

Anuyoga representerer både en samling tantriske skrifter i tekstsamlingen Nyingma Gyübum, såvel som en spesifikk vekt på synspunkter og praksis. De tantriske skriftene består av fire rotsutraer, seks tantraer om å klarkjøre de seks grenser, 12 sjeldne tantraer og 70 litterære tekster.

Tekster

De fire rotsutraer
 Sūtra om Buddhas' intensjoner (sanskrit: Sarvatatathagata svabhabhi sasa tantra, Wylie: sangs rgyas dgongs 'dus) eller Sūtra om kompendiet av intensjoner (wylie: dgongs pa ’dus pa’i mdo)
 Sūtraen som samler alle intensjoner (wylie: kun ’dus rig pa’i mdo)
 Sūtra om spillet til dødshusets gjøk (wylie: dur khrod khu byug rol ba)
 Sūtraen om den majestetiske visdommens hjul av lyn (wylie: ye shes rngam pa klog gi ‘khor lo)

Eksterne lenker 
   Anu-yoga Tantra-s in the Collected Tantra-s of the Ancients
 Anyoga, på Rigpa Shedra

 
Begreper i buddhismen